《秋夕闲居对雨赠别卢七侍御坦》
唐代·窦牟

燕燕辞巢蝉蜕枝，穷居积雨坏藩篱。夜长檐霤寒无寝，日晏厨藩湿未炊。

悟主一言那可学，从军五首竟徒为。故人骢马朝天使，洛下秋声恐要知。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。